Elizabete Mičela

**Elizabete Džoana Robertsone** (; dzimusi ), profesionāli pazīstama kā **Elizabete Mičela** (*Elizabeth Mitchell*) ir amerikāņu aktrise un producente. Plašāk pazīstama kā Džūljeta Bērka seriālā "Pazudušie", Reičela Metesona seriālā "Revolūcija" (*Revolution*) un Erika Evansa seriālā *[[V (2009. gada seriāls)|V]]*, kā arī ar lomām filmās "Džia", "Tīrīšana: Vēlēšanu gads" (*The Purge: Election Year*) un "Frekvence". Pazīstama arī ar lomām seriālos *[[ER (seriāls)|ER]]* un "Reiz sensenos laikos", un filmās "Bēgt neatskatoties" (*Running Scared*) un "Santaklauss 2" (*The Santa Clause 2*).

## Dzīvesgājums
Elizabete Mičela piedzima 1970. gada 27. martā Losandželosā, Kalifornijā. Tomēr tūlīt pēc viņas dzimšanas viņas māte Džozefīne pārcēlās kopā ar viņu uz Dalasu. Pēc pieciem gadiem, 1975. gadā, Džozefīne apprecējās ar Džozefu Mičelu, un abi sāka strādāt par juristiem. Vēlāk Elizabetei piedzima vēl divas māsas — Kristīna un Ketrīna.

Kā stāsta pati aktrise, viņa jau no bērnības gribēja strādāt teātrī un apsvēra aktrises karjeru, tāpēc septiņu gadu vecumā māte viņu pierakstīja Dalasas teātra centra bērnu programmā. Elizabete Mičela daudzus gadus pavadīja Dalasas teātrī, piedaloties dažādos iestudējumos, un vēlāk pat sāka palīdzēt pavisam maziem bērniem. Vēlāk Elizabete mācījās Bukera T. Vašingtona skatuves un vizuālās mākslas vidusskolā, kuru absolvēja 1988. gadā. Pēc tam viņa apmeklēja Stīvensa koledžu Misūri štatā. Viņa absolvēja to 1991. gadā, iegūstot bakalaura grādu tēlotājmākslā aktiermākslā. Studējot koledžā, Elizabete piedalījās iestudējumos Misūri un Aiovā, atkal sadarbojoties arī ar Dalasas teātriem.

Pēc koledžas absolvēšanas Elizabete Mičela pārcēlās uz Londonu, kur iestājās Britu Amerikas Drāmas akadēmijā. Pēc aktrises teiktā, viņa Londonā dzīvoja diezgan trūcīgi, bet lielāko daļu savas naudas tērēja teātra nodarbībām un teātra apmeklēšanai. Studiju laikā viņa arī piedalījās vairākās izrādēs. Pēc akadēmijas absolvēšanas viņa īslaicīgi atgriezās Dalasā, bet, tā kā daudzas teātra grupas slēdza, viņā pārcēlās uz Ņujorku, kur sāka piedalīties teātra izrādēs.

## Karjera
1993. gadā aktrise debitēja vienā mazpazīstamā seriālā *[[Dangerous Curves]]* sērijā, kurā viņa filmējās īsas uzturēšanās laikā Dalasā. 1994. gadā Elizabete Mičela ieguva savu pirmo lielo lomu ziepju operā *[[Loving (seriāls)|Loving]]*, kurā viņa filmējās līdz 1995. gadam. Vienas no savām lugām turnejas laikā Elizabete Mičela nonāca Losandželosā, kur nolēma piedalīties vairāku seriālu un filmu noklausīšanās. Viņa atveidoja lomu seriāla *[[JAG]]* epizodē un ieguva galveno lomu seriālā *[[L.A. Firefighters|L.A.]]* *[[L.A. Firefighters|Firefighters]]*, ko atcēla pēc Losandželosas apgabala ugunsdzēsēju arodbiedrības kritikas, un atlikušās sērijas neizlaida. Aptuveni tajā pašā laikā Elizabete Mičela satika savu menedžeri, kurš 1998. gadā palīdzēja viņai iegūt lomu televīzijas filmā "Džia", kurā viņa spēlēja kopā ar Andželīnu Džoliju. Filma saņēma kritiķu atzinību un daudzas balvas, un Elizabete ieguva savu pirmo lielāko popularitāti.

1999. gadā Elizabete Mičela parādījās filmā "Medmāsa Betija" (*Nurse Betty*). 2000. gadā viņai bija paredzēts piedalīties vienā seriāla *[[ER (seriāls)|ER]]* epizodē, taču producentiem iepatikās viņas aktierspēle, un aktrise kļuva par otrā plāna varoni seriāla septītajā sezonā, piedaloties 14 epizodēs. 2000. gadā Elizabete parādījās arī vienā no galvenajām lomām filmā "Frekvence". Tajā pašā gadā viņai piedāvāja Lindas Makartnijas lomu televīzijas filmā *[[The Linda McCartney Story]]*, no kuras viņa sākotnēji atteicās, bet vēlāk tomēr nolēma piekrist. 2002. gadā Elizabete parādījās kā Tima Allena atveidotā tēla sieva filmā "Santaklauss 2" (*The Santa Clause 2*). Lai gan filmas producēšanas kompānija *[[The Walt Disney Company|Disney]]* vēlējās izvēlēties slavenāku aktrisi, Tims Allens uzstāja, lai šo lomu atveidotu Mičela. Vēlāk Elizabete atgriezās šajā lomā filmā *[[The Santa Clause 3: The Escape Clause]]* un televīzijas seriālā *[[The Santa Clauses]]*.

2004. gadā Elizabete Mičela piedalījās seriāla "Doktors Hauss" pirmās sezonas epizodē. 2005. gadā aktrise paņēma īsu atvaļinājumu dēla dzimšanas dēļ. 2006. gadā viņa parādījās nelielā lomā filmā "Bēgt neatskatoties" (*Running Scared*). Tajā pašā gadā aktrise pievienojās seriāla “Pazudušie” aktieru sastāvam tā trešajā sezonā. Viņa filmējās līdz piektās sezonas beigām, bet vēlāk, pēc producentu uzaicinājuma, piekrita piedalīties arī trīs sestās sezonas epizodēs. Šī loma aktrisei atnesa Saturna balvu, kā arī vēl trīs nominācijas tai un vienu *[[Emmy balva|Emmy]]* nomināciju. Pēc filmēšanās seriāla "Pazudušie" piektajā sezonā Elizabete Mičela 2009. gadā sāka filmēties seriālā *[[V (2009. gada seriāls)|V]]*, kas ir 1983. gada tāda paša nosaukuma seriāla atsāknējums. Tomēr seriālu atcēla pēc divām sezonām 2011. gadā. 2012. gadā Elizabete Mičela pievienojās seriālam "Revolūcija", taču arī to atcēla pēc divām sezonām 2014. gadā.

2014. gadā Elizabete Mičela parādījās seriālā "Reiz sensenos laikos", ko veidoja seriāla "Pazudušie" scenāristi. 2016. gadā aktrise atveidoja vienu no galvenajām lomām seriālā *[[Dead of Summer]]*, ko arī veidoja Adams Horovics un Edvards Kitsis — seriālu "Pazudušie" un "Reiz sensenos laikos" scenāristi, taču seriālu atcēla pēc pirmās sezona zemo reitingu dēļ. Tajā pašā gadā Elizabete atveidoja galveno loma filmā "Tīrīšana: Vēlēšanas gads" (*The Purge: Election Year*). 2018. un 2021. gadā Elizabete Mičela parādījās vairākās seriāla *[[The Expanse]]* epizodēs. 2021. un 2023. gadā viņa filmējās seriālā *[[Outer Banks]]*. 2022. gadā Elizabete atveidoja vienu no galvenajām lomām seriālā *[[First Kill]]*. 2020. gadā aktrise bija producēja un filmējās filmā *[[Witch Hunt]]*. 2026. gadā Elizabete Mičela paradījas filmā *[[The Huntsman]]*.

## Personīgā dzīve
2000. gadā Elizabete Mičela filmas *The Linda McCartney Story* filmēšanas laukumā satika aktieri Geriju Beikvelu, kurš atveidoja Polu Makartniju. Tomēr viņu attiecības bija īslaicīgas, un 2004. gadā Elizabete Mičela apprecējās ar aktieri Krisu Soldevilu. 2005. gadā pārim piedzima dēls Kristofers. Pāris izšķīrās 2013. gadā.

## Filmogrāfija

### Lomas filmās

### Televīzija

## Atsauces

## Ārējās saites